Foto: E-tolprotes in die lug | Maroela Media
Die rooi en blou banier het die woorde "Fight e-tolls, vote DA" [Veg e-tol, stem DA] op gehad.
Die vliegtuig het oor al die e-tolsnelweë gevlieg.
Mmusi Maimane, premierkandidaat van die DA in Gauteng, het gesê mense moet hul stemme tydens volgende jaar se verkiesing gebruik om e-tol te bestry. "As mense teen die e-tolstelsel gekant is, moet hulle vir 'n party stem wat ook daarteen gekant is," het hy aan verslaggewers in Johannesburg gesê. "As jy e-tol teenstaan, moet jy die huidige regering ook teenstaan."
Hy het verder beklemtoon dat motoriste onder geen verpligting is om e-tolskyfies aan te skaf of om vir die e-tolstelsel te registreer nie, en gesê hy weier om sy eie voertuig te registreer.
Die DA het gesê hy is steeds van plan om die e-tol-saak na die howe te neem, en gaan aanvoer dat die wetgewing wat voorsiening vir e-tol gemaak het, verkeerdelik aangedui is as 'n nasionale kwessie in plaas van 'n provinsiale kwessie. Lees meer hier.
Die DA was ook verantwoordelik vir misterieuse swart advertensieborde wat onlangs oor die e-tolstelsel opgeduik het. Lees meer hier.
Die DA gaan uit hulle pad om stemme te trek. Die foute met hulle onlangse beleidrigting kom hulle duur te staan.
Anton, stem saam, maar ek is nog nie oortuig na hulle foutjie oor die beleidrigting nie…
Wonder of dit dieselfde DA is wat gesê het dat al kom hulle aan bewind e-tol sal voortgaan in Gauteng. Erger as verkleurmannetjies en dan nog liegbekke
Die DA wil dan e-tol in die Wes Kaap ook instel? Hoe dan nou? Verkiesing foefie.
Ja-nee,die DA doen als net vir die verkiesing om stemme te probeer kry. Dis bloot n verkiesingsfoefie.Hulle is beslis verkleurmannetjies en dubbelpraters. Die party wat werklik veg om e-tol te stop,is die VF Plus en hul doen dit om die regte redes en nie as n verkiesingsfoefie. Beslis gaan my stem vir die VF Plus.